text: Сумесная заява праваабаронцаў: пераслед прафсаюза РЭП — палітычна матываваны | baj.by
  04.08.2017 Крыніца: Прэс-служба ГА "Беларуская асацыяцыя журналістаў"
  3 жніўня 2017 года беларускія праваабарончыя арганізацыі выступілі з сумеснай заявай у абарону старшыні прафсаюза РЭП Генадзя Фядыніча і галоўнага бухгалтара прафсаюза Ігара Комліка. Заява апублікаваная на сайце ПЦ "Вясна".
  2 жніўня 2017 г. у межах крымінальнай справы, узбуджанай па ч. 2 арт. 243 Крымінальнага кодэкса Рэспублікі Беларусь — "ухіленне ад выплаты сум падаткаў, збораў у асабліва буйным памеры" - быў затрыманы Генадзь Фядыніч, старшыня Беларускага незалежнага прафсаюза работнікаў радыёэлектроннай прамысловасці (РЭП). Пазней ён быў адпушчаны. Санкцыя ў межах артыкула, які інкрымінуецца Генадзю Фядынічу, прадугледжвае пазбаўленне волі на тэрмін да сямі гадоў з канфіскацыяй маёмасці.